als_Latn dik_Latn sag_Latn
Futbollisti Blerim Xhemaili, anëtar i ekipit gjigant turk, Galatasaray dhe i kombëtares së Zvicrës, është në formë të mirë , por duket se nuk do t’i bashkohet kombëtares për ndeshjet e fund marsit. Në fakt, çfarë po pret Blerim Xhemaili gjatë këtyre ditëve? Përzgjedhësi i kombëtares së Zvicrës, Vladimir Petkoviq ka emëruar listën e futbollistëve për takimin kualifikues kundër Estonisë më 27 mars, si dhe ndeshjen miqësore me Shtetet e Bashkuara të Amerikës që luhet me 31 mars. Xhemaili është në pikëpyetje.
Pse? Ai pritet që në ditën që do të luaj Zvicra me estonezët të bëhet baba për herë të parë në jetë, nga lidhja me Erjonën. “Unë dhe trajneri do të diskutojmë situatën edhe një herë në detaje. Dua të jam në takimin me Estoninë në gjendjen më të mirë. Sa të lind e dashura ime unë menjëherë jam në aeroplan”, ka thënë Xhemaili për Blick.
als_Latn als_Latn